### Resumé

Social-, Bolig- og Ældreministeriet offentliggør hvert år et kommuneopdelt danmarkskort. Kortet indeholder statistik over, hvor mange af kommunens afgørelser efter lov om social service, som er blevet omgjort af Ankestyrelsen det forgange år. Det årlige kort kan også bruges til at se udviklingen i omgørelser over årene.

Byrådet skal efter lovgivningen behandle danmarkskortet på et byrådsmøde, hvor det også skal vurderes, om der skal udarbejdes en handlingsplan med henblik på at styrke kvaliteten i sagsbehandlingen.

Sagen føres parallelt op i Børne- og Familieudvalget, Seniorudvalget og Voksenudvalget forud for behandlingen i Byrådet.

### Sagsfremstilling

Social-, Bolig- og Ældreministeriet har i juni 2024 offentliggjort et kommuneopdelt danmarkskort. Danmarkskortet indeholder statistik over, hvor mange af kommunernes afgørelser efter lov om social service, der er omgjort af Ankestyrelsen i 2023. Byrådet skal behandle danmarkskortet på et byrådsmøde inden udgangen af det år, hvor danmarkskortet er offentliggjort. Ankestyrelsen skal underrettes om Byrådets beslutning.

Sagen forelægges Børne- og Familieudvalget, Seniorudvalget og Voksenudvalget parallelt forud for sagens behandling i Byrådet. Dette sker med henblik på, at det enkelte udvalg kan drøfte de dele af statistikken, der er relevant for udvalget.

Danmarkskortet skal forelægges Byrådet for at sikre, at Byrådet har kendskab til antallet af omgjorte klagesager i kommunen. Byrådet får derudover indsigt i kommunens niveau for sagsbehandling sammenlignet med andre kommuner.

Ankestyrelsen anvender tre begreber, når de registrerer og udregner omgørelsesprocenten:

* Ændring/ophævelse: Ankestyrelsen er helt eller delvist uenig i kommunens afgørelse og ændrer eller ophæver den. Kommunen skal følge Ankestyrelsens afgørelse, der vil være den gældende afgørelse
* Hjemvisning: Ankestyrelsen vurderer, at der mangler væsentlige oplysninger i sagen, og at de derfor ikke kan efterprøve kommunens skønsmæssige afgørelse. Ankestyrelsen hjemviser sagen og kommunen skal behandle sagen igen, hvor der blandt andet skal indhentes de oplysninger, der mangler. Kommunen skal herefter træffe en ny afgørelse. Den nye afgørelse kan få samme resultat.
* Stadfæstelse: Ankestyrelsen er enig i kommunens afgørelse og stadfæster den.

Når en afgørelse hjemvises eller ændres/ophæves, betegnes det som en omgørelse. Denne betegnelse bruges samlet, selvom en hjemvisning ikke nødvendigvis fører til, at sagen får et andet resultat i sidste ende.

Bemærk, at danmarkskortet kun viser, hvor mange klagesager, der omgøres i Ankestyrelsen, set i forhold til det antal sager, der er påklaget og behandlet i Ankestyrelsen.

[adresse] fortæller noget om rigtigheden af den del af kommunens afgørelser, der påklages til Ankestyrelsen. Danmarkskortet tager derimod ikke højde for antallet af korrekte, ikke påklagede afgørelser, der er truffet i kommunerne.

**[adresse] omgørelsesprocenter**

**Socialområdet generelt**

Det fremgår af statistikken for socialområdet generelt, at 147 af [adresse] afgørelser blev påklaget og klagebehandlet i Ankestyrelsen i 2023. Heraf blev 55 af sagerne omgjort. Det giver en omgørelsesprocent på 37 %.

Omgørelsesprocenten er på landsplan i gennemsnit 38,5 %. Statistikken generelt omfatter alle [adresse] afgørelser efter serviceloven, hvor der er adgang til at klage til Ankestyrelsen. Det vil sige, at både bestemmelserne for de specifikke statistikker for børne- og voksenhandicapområdet, samt alle andre bestemmelser i serviceloven, er samlet i den generelle statistik.

Nedenstående tabel viser en sammenligning med udvalgte kommuner for den generelle statistik:

|  |  |  |  |  |
| --- | --- | --- | --- | --- |
| **Kommune** | **Antal påklagede afgørelser** | **Omgørelsesprocent** | **Ændringer i procent** | **Hjemvisninger i procent** |
| [adresse] 147 | 37 | 10 | 27 |
| [adresse] | 361 | 34 | 6 | 27 |
| [adresse] 111 | 32 | 10 | 25 |
| Horsens | 139 | 41 | 11 | 30 |
| [adresse] 85 | 35 | 8 | 27 |
| Aalborg | 166 | 40 | 14 | 26 |
| Odense | 245 | 43 | 15 | 28 |
| [adresse] 108 | 35 | 10 | 25 |
| Landsplan |  | 38,5 | 9,8 | 28,7 |

I statistikken for socialområdet generelt for 2022 blev 161 af [adresse] afgørelser påklaget til Ankestyrelsen, og 33 % af afgørelserne blev omgjort af Ankestyrelsen.

Se hele danmarkskortet for det generelle socialområde her:

[https://www.sm.dk/danmarkskort/2024/jun/omgoerelsesprocenter-paa-socialomraadet-i-2023](https://www.sm.dk/danmarkskort/2024/jun/omgoerelsesprocenter-paa-socialomraadet-i-2023 "Danmarkskort, socialområde generelt")

Det bemærkes, at tallene er taget direkte fra danmarkskortet, hvorfor en eventuel uoverensstemmelse skyldes Social-, Bolig- og Ældreministeriets afrunding af decimaler.

**Børnehandicapområdet**

Det fremgår af statistikken specifikt for børnehandicapområdet, at 55 af kommunens afgørelser blev påklaget til Ankestyrelsen. Heraf blev 56 % af sagerne omgjort af Ankestyrelsen.

Omgørelsesprocenten på landsplan er i gennemsnit på 48,4 %.

Statistikken på børnehandicapområdet omfatter følgende bestemmelser i serviceloven:

* Pasningstilbud, hjemmetræning m.m.: §§ 32, 32 a, 36 og 39-40.
* Merudgiftsydelse: § 41
* Tabt arbejdsfortjeneste: §§ 42-43
* Personlig hjælp og ledsagelse: §§ 44-45

Nedenstående tabel viser en sammenligning med udvalgte kommuner:

|  |  |  |  |  |
| --- | --- | --- | --- | --- |
| **Kommune** | **Antal påklagede afgørelser** | **Omgørelsesprocent** | **Ændringer i procent** | **Hjemvisninger i procent** |
| [adresse] 55 | 56 | 13 | 44 |
| [adresse] | 146 | 38 | 12 | 27 |
| [adresse] 45 | 36 | 11 | 24 |
| [adresse] 56 | 48 | 5 | 43 |
| [adresse] 22 | 36 | 5 | 32 |
| Aalborg | 36 | 67 | 11 | 56 |
| Odense | 56 | 54 | 14 | 39 |
| [adresse] 46 | 46 | 11 | 35 |
| Landsplan |  | 48,4 | 11,6 | 36,9 |

I statistikken for børnehandicapområdet for 2022 blev 62 af [adresse] afgørelser påklaget til Ankestyrelsen, og 32 % af afgørelserne blev omgjort af Ankestyrelsen.

Se hele danmarkskortet for børnehandicapområdet her:

[https://www.sm.dk/danmarkskort/2024/jun/omgoerelsesprocenter-paa-boernehandicapomraadet-i-2023](https://www.sm.dk/danmarkskort/2024/jun/omgoerelsesprocenter-paa-boernehandicapomraadet-i-2023 "Danmarkskort, Børnehandicapområdet")

Det bemærkes, at tallene er taget direkte fra danmarkskortet, hvorfor en eventuel uoverensstemmelse, skyldes Social-, Bolig- og Ældreministeriets afrunding af decimaler.

**Voksenhandicapområdet**

Det fremgår af statistikken for de særlige bestemmelser på voksenhandicapområdet, at 12 af [adresse] afgørelser blev påklaget til Ankestyrelsen. Heraf blev 0 % af sagerne omgjort af Ankestyrelsen.

Omgørelsesprocenten på landsplan er i gennemsnit 37 %.

Statistikken for voksenhandicapområdet omfatter følgende bestemmelser i serviceloven:

* Kontant tilskud: § 95
* Borgerstyret personlig assistance: § 96
* Ledsagelse: § 97
* Merudgifter: § 100

Nedenstående tabel viser en sammenligning med udvalgte kommuner:

|  |  |  |  |  |
| --- | --- | --- | --- | --- |
| **Kommune** | **Antal påklagede sager** | **Omgørelsesprocent** | **Ændringer i procent** | **Hjemvisninger i procent** |
| [adresse] 12 | 0 | 0 | 0 |
| [adresse] | 45 | 27 | 2 | 24 |
| [adresse] Horsens | 13 | 38 | 8 | 31 |
| [adresse] 17 | 35 | 18 | 18 |
| [adresse]
| Odense | 16 | 31 | 13 | 19 |
| [adresse] 19 | 32 | 11 | 21 |
| Landsplan |  | 37 | 5,3 | 31,8 |

I statistikken for voksenhandicapområdet for 2022 blev 19 af [adresse] afgørelser påklaget til Ankestyrelsen, og 21 % af afgørelserne blev omgjort af Ankestyrelsen.

Se hele danmarkskortet for voksenhandicapområdet her:

[https://www.sm.dk/danmarkskort/2024/jun/omgoerelsesprocenter-paa-voksenhandicapomraadet-i-2023](https://www.sm.dk/danmarkskort/2024/jun/omgoerelsesprocenter-paa-voksenhandicapomraadet-i-2023 "Danmarkskort, voksenhandicapområde")

Det bemærkes, at tallene er taget direkte fra danmarkskortet, hvorfor en eventuel uoverensstemmelse, skyldes Social-, Bolig- og Ældreministeriets afrunding af decimaler.

**Byrådet skal tage stilling til om der er behov for en handlingsplan på baggrund af omgørelsesprocenten**

Byrådet skal i forbindelse med behandling af sagen, tage særskilt stilling til, om danmarkskortet over omgørelsesprocenterne, giver anledning til, at kommunen udarbejder en handlingsplan med henblik på at forbedre kvaliteten i sagsbehandlingen.

Ved stillingtagen til, om der er behov for en handlingsplan, skal Byrådet tage udgangspunkt i danmarkskortet. Det vil sige Ankestyrelsens omgørelsesprocenter for afgørelser truffet i kommunen på socialområdet, set i forhold til andre kommuner.

Som det fremgår af ovenstående oversigter over omgørelsesprocenterne, er der i Vejle Kommune på det generelle socialområde en stigning i omgørelsesprocenten i 2023, set i forhold til 2022. Der er en stigning i omgørelsesprocenten fra 33 % i 2022 til 37,5 % i 2023. På landsplan er omgørelsesprocenten stort set uændret fra 38 % i 2022 til 38,5 % i 2023.

Ved sammenligning med andre kommuner, der størrelsesmæssigt minder om Vejle Kommune ses det, at [adresse] omgørelsesprocent på børnehandicapområdet ligger i den høje ende, og at det er sket en forholdsvis markant stigning i omgørelsesprocenten fra 2022 til 2023. Det er vurderingen, at stigning i omgørelsesprocent på børnehandicapområdet dels skyldes, at teamet har været ramt at usædvanlig stor medarbejderudskiftning, og dels skyldes, at der i sager om kompensation for tabt arbejdsfortjeneste har været en del omgørelser i sager om støtte til forældre, der må holde børnene hjemme grundet skolevægring fx grundet psykisk mistrivsel. Praksis har i disse sagstyper været uklar. Det har medført, at der har været en del sager til prøvelse for at få lagt en vurdering fra Ankestyrelsens side. Det er vurderingen at der vil ske et fald i den sagstype på baggrund af den viden, som de omgjorte afgørelser har givet.

På voksenhandicapområdet ligger [adresse] omgørelsesprocent på 0 %, mens de fleste af sammenligningskommunerne ligger i nærheden af landsgennemsnittet. Omgørelsesprocenten for det generelle socialområde i Vejle Kommune ligger i midten i forhold til sammenligningskommunerne, og lige under landsgennemsnittet.

På baggrund af ovenstående, er det forvaltningens vurdering, der ikke er behov for formelle handlingsplaner vedtaget af Byrådet med henblik på at forbedre kvaliteten i sagsbehandlingen.

Det skal understreges, at der, uanset formelle handlingsplaner, løbende, som hidtil, pågår et arbejde i forhold til at sikre og forbedre kvaliteten i sagsbehandlingen.

### Sagens videre forløb

Sagen behandles samtidig i Børne- og Familieudvalget, Seniorudvalget og Voksenudvalget forud for behandlingen i Byrådet.

### Deltager i sagens behandling

Kim Hansen, Jimmy Ravn og Jurist i [adresse], Maj Lena Andersen, deltager under sagens behandling.

### Historik

#### Velfærdsdirektøren indstiller, den 2. september 2024, punkt 86:

at Danmarkskortet over omgørelsesprocenter tages til efterretning, og

at der på baggrund af resultaterne ikke udarbejdes formelle handlingsplaner.

#### Beslutning fra Voksenudvalget, den 2. september 2024, punkt 86:

Taget til efterretning,

Voksenudvalget anbefaler, at der ikke udarbejdes en formel handleplan på [adresse] område. Det begrundes med, at der er en stadfæstelse på 100 % på de fire bestemmelser, på udvalgets område, der indgår i [adresse].

**Velfærdsdirektøren indstiller, den 4. september 2024, punkt 81:**

at Danmarkskortet over omgørelsesprocenter tages til efterretning, og

at der på baggrund af resultaterne ikke udarbejdes formelle handlingsplaner.

**Beslutning fra Seniorudvalget, den 4. september 2024, pkt. 81:**

1. at: Taget til efterretning

2. at: på baggrund af resultaterne på [adresse] område, anbefales det, at der ikke udarbejdes formel handleplan på de bestemmelser, der vedr. [adresse] område.

**Velfærdsdirektøren og Børne- og Ungedirektøren indstiller, den 5. september 2024, punkt 103:**

at Danmarkskortet over omgørelsesprocenter tages til efterretning, og

at der på baggrund af resultaterne ikke udarbejdes formelle handlingsplaner.

**Beslutning fra Børne- og Familieudvalget, den 5. september 2024, pkt. 103:**

Beslutning foreligger på mødet.

### Beslutning

Taget til efterretning.